266/2002

Með héraðsdómi hafði ÁH verið sakfelldur fyrir þrettán hegningarlagabrot, þar af ellefu þjófnaðarbrot, sem lutu að verðmætum hátt á fjórðu milljón krónur, auk nytjastuldar og hylmingar. Tíu þessara brota hafði hann framið í félagi við aðra menn. ÁR hafði í héraðsdómi verið sakfelldur fyrir fjögur þjófnaðarbrot, nytjastuld og umferðarlagabrot og verðmæti þau sem þjófnaðarbrot hans tóku til voru hátt í þrjár milljón krónur. Fjögur hegningarlagabrotanna hafði hann framið í félagi við aðra menn. Báðir mennirnir játuðu brot sín en áfrýjuðu málinu í því skyni að refsing þeirra yrði milduð. Við ákvörðun refsingar beggja var vísað til 2. mgr. 70. gr. almennra hegningarlaga að því er varðaði þau brot, sem þeir frömdu ásamt öðrum. Litið var til þess að auðgunarbrot þeirra hafi verið skipulögð og framin í því skyni að selja öðrum þýfið. Að þessu virtu og að öðru leyti með vísan til forsendna héraðsdóms var staðfest niðurstaða héraðsdóms um 18 mánaða fangelsisvist ÁH. ÁR var einnig gert að sæta fangelsi í 18 mánuði. Þá var niðurstaða héraðsdóms um sviptingu ökuréttar ÁR í tvö ár staðfest.

Dómur Hæstaréttar.

Mál þetta dæma hæstaréttardómararnir G-kk-nf G-kk-nf, Á-kk-nf K-kk-nf og I-kvk-nf B-kvk-nf.

Ríkissaksóknari skaut málinu til Hæstaréttar 27. maí 2002 í samræmi við yfirlýsingu ákærðu og jafnframt af hálfu ákæruvalds, sem krefst þyngingar á refsingu þeirra og enn frekari sviptingar ökuréttar ákærða Á-kk-ef. Þá er þess krafist að ákærðu verði dæmdir til að greiða allan sakarkostnað.

Ákærðu krefjast þess að refsing þeirra verði milduð. Þá krefst ákærði Á-kk-nf þess að sviptingu ökuréttar sem honum var gerð með hinum áfrýjaða dómi verði markaður skemmri tími. Loks krefjast ákærðu þess að allur sakarkostnaður verði greiddur úr ríkissjóði.

Í málinu hefur ákærði Á-kk-nf H-kk-nf verið sakfelldur fyrir þrettán hegningarlagabrot, þar af ellefu þjófnaðarbrot, sem lutu að verðmætum hátt á fjórðu milljón krónur, auk nytjastuldar og hylmingar. Tíu þessara brota framdi hann í félagi við aðra menn. Ákærði Á-kk-nf, sem var tuttugu og fjögurra ára er hann framdi brot sín, hefur í máli þessu verið sakfelldur fyrir fjögur þjófnaðarbrot, nytjastuld og umferðarlagabrot og verðmæti þau sem þjófnaðarbrot hans tóku til voru hátt í þrjár milljón krónur. Fjögur hegningarlagabrotanna framdi hann í félagi við aðra menn. Eins og í héraðsdómi greinir hafði hann tvívegis áður verið dæmdur fyrir auðgunarbrot, en í bæði skiptin verið dæmdur í skilorðsbundið fangelsi. Við ákvörðun refsingar beggja ákærðu verður vísað til 2. mgr. 70. gr. almennra hegningarlaga nr. 19/1940 að því er varðar þau brot, sem þeir frömdu ásamt öðrum. Auðgunarbrot ákærðu voru skipulögð og framin í því skyni að selja öðrum þýfið. Að þessu virtu og að öðru leyti með vísan til forsendna hins áfrýjaða dóms er refsing ákærða Á-kk-ef H-kk-ef hæfilega ákveðin í héraðsdómi, en ákærða Á-kk-ef fangelsi í 18 mánuði. Með hinum áfrýjaða dómi var ákærði Á-kk-nf sviptur ökurétti í 2 ár vegna ölvunaraksturs 2. febrúar 2002. Var honum tekið blóðsýni í framhaldi akstursins og mældist 0.92‰ alkóhóls í blóði hans. Með dómi 12. apríl 2000 var hann sviptur ökurétti í 3 mánuði frá þeim degi. Hefur hann nú ítrekað gerst sekur um ölvun við akstur og verður því staðfest ákvæði héraðsdóms um sviptingu ökuréttar ákærða í 2 ár samkvæmt 1. mgr. 101. gr. og 3. mgr. 102. gr. umferðarlaga nr. 50/1987 með áorðnum breytingum.

Ákærðu verða dæmdir til að greiða óskipt allan áfrýjunarkostnað málsins, eins og nánar greinir í dómsorði.

Dómsorð:

Ákvæði hins áfrýjaða dóms um refsingu ákærða Á-kk-ef H-kk-ef S-kk-ef og ökuréttarsviptingu ákærða Á-kk-ef R-kk-ef skulu vera óröskuð.

Ákærði Á-kk-nf R-kk-ef sæti fangelsi í 18 mánuði.

Ákærðu greiði óskipt allan áfrýjunarkostnað málsins, þar með talin málsvarnarlaun skipaðs verjanda þeirra, S-kk-ef H-kk-ef hæstaréttarlögmanns, 100.000 krónur.